Пуи

Пуи [7. 2. 1906, Пекин – 17. 10. 1967, ошол эле жер) – Маньчжур династиясынын жана Кытайдын акыркы императору (1908–24), Японияда маньчжур династиясынын өкүлдөрү түзгөн Маньчжоуго чакан мамлекетинин императору, генералиссимус (1934–45). Синьхай революциясынан кийин, 1912-жылы Пуи император статусун сактаганы менен бийликтен оолактатылган, 1924-жылы бардык наамдары жоюлуп, бийликтен толук четтетилген. 1925-жылдан Японияда өзүнүн манжуриялык үй-бүлөсү жана жан-жөкөрлөрү менен жашаган. 1932-жылы Бүткүл маньчжурлук ассамблеянын чечими менен Маньчжоу-го мамлекети түзүлүп, 1934–45-жылдары Пуи анын императору болгон. 1945-жылы Советтик Армия тарабынан камакка алынып, 1950-жылы чейин Хабаровск шаарына жакын лагерде камакта отурган. 1950-жылы Кытайга жиберилип, 1959-жылга чейин Ляонинь провинциясынын Фушунь шаарындагы кайра тарбиялоо лагеринде иштеп, анан чыгарылган. 1959-жылдан Пекиндеги ботаникалык бакта, кийин китепканада иштеп, коммунисттик режимге баш ийген. 1964-жылы КЭРдин саясий-консультациялык кеңешинин мүчөсү болгон. 
Категория: Инсандар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9